2022/0427 (NLE)

Predlog

IZVEDBENI SKLEP SVETA

o spremembi Izvedbenega sklepa Sveta (EU) (ST 10155/21; ST 10155/21 ADD 1) o odobritvi ocene načrta za okrevanje in odpornost za Luksemburg

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost ter zlasti člena 18(2) Uredbe,

ob upoštevanju predloga Evropske komisije,

ob upoštevanju naslednjega:

(1)Potem ko je Luksemburg 30. aprila 2021 predložil nacionalni načrt za okrevanje in odpornost, je Komisija Svetu predlagala pozitivno oceno. Svet je odobril pozitivno oceno z Izvedbenim sklepom Sveta z dne 13. julija 2021.

(2)V skladu s členom 11(2) Uredbe (EU) 2021/241 bi bilo treba po metodologiji iz navedenega člena do 30. junija 2022 posodobiti najvišji finančni prispevek za nepovratno finančno podporo vsake države članice. Komisija je 30. junija 2022 Evropskemu parlamentu in Svetu predložila rezultate te posodobitve.

(3)Luksemburg je 11. novembra 2022 Komisiji predložil posodobljeni načrt za okrevanje in odpornost v skladu s členom 18(2) Uredbe (EU) 2021/241, da bi se upošteval posodobljeni najvišji finančni prispevek. Komisija je na podlagi člena 19 Uredbe (EU) 2021/241 ocenila ustreznost, uspešnost, učinkovitost in skladnost posodobljenega načrta za okrevanje in odpornost v skladu s smernicami za ocenjevanje iz Priloge V k navedeni uredbi.

(4)Posodobitev, ki jo je predložil Luksemburg, se nanaša na naložbo „Digital Skills“ v okviru komponente 1A ter na mejnike in cilje z zaporednimi številkami 1A-6 do 1A-8 („Usposabljanje, preusposabljanje in izpopolnjevanje“).

(5)Naložba „Digital Skills“, ki zajema sklop tečajev e-učenja digitalnih znanj in spretnosti za zaposlene, ki so bili med januarjem in marcem 2021 vključeni v sheme skrajšanega delovnega časa, je bila v posodobljenem luksemburškem načrtu za okrevanje in odpornost črtana. Opis naložbe „Digital Skills“, cilj 1A-6 ter mejnika 1A-7 in 1A-8 bi bilo treba črtati iz Izvedbenega sklepa Sveta z dne 13. julija 2021.

(6)Ta zelo omejena sprememba, ki jo je predložil Luksemburg, ne vpliva na pozitivno oceno načrta za okrevanje in odpornost glede njegove ustreznosti, uspešnosti, učinkovitosti in skladnosti.

(7)Zlasti v zvezi z merilom za ocenjevanje iz člena 19(3), točka (b), posodobljeni načrt za okrevanje in odpornost kljub črtanju naložbe „Digital Skills“ še naprej obravnava vse ali pomemben del izzivov, opredeljenih v priporočilih za posamezno državo, ki jih je Svet naslovil na Luksemburg v letih 2019 in 2020, tudi glede politik trga dela in digitalnega prehoda. Posodobljeni načrt za okrevanje in odpornost še vedno vsebuje digitalne ukrepe, vključno z izpopolnjevanjem in preusposabljanjem. Natančneje zagotavlja program „FutureSkills“ mehke, digitalne in vodstvene spretnosti iskalcem zaposlitve, s posebnim ciljem za iskalce zaposlitve, stare 45 let in več. Namen reforme „Skillsdësch“ je zasnovati programe poklicnega usposabljanja (imenovane „skillsbridges“, tj. premostitvene spretnosti), ki naj bi pomagali izboljšati zaposljivost delavcev in iskalcev zaposlitve med zelenim in digitalnim prehodom. Poleg tega je v posodobljenem načrtu za okrevanje in odpornost ohranjenih tudi več naložb v digitalizacijo in inovacije, ki naj bi prispevale k digitalnemu prehodu na področju zdravstva in javnih storitev ter z razvojem izjemno varne komunikacijske infrastrukture.

(8)Poleg tega v zvezi z merilom za ocenjevanje iz člena 19(3), točka (e), znašajo ukrepi, ki učinkovito prispevajo k zelenemu prehodu, ob upoštevanju zmanjšanega najvišjega finančnega prispevka in posodobljenega načrta za okrevanje in odpornost 68,8 % skupnih dodeljenih sredstev za posodobljeni načrt za okrevanje in odpornost v primerjavi s 60,9 % v prvotnem načrtu za okrevanje in odpornost. Ti podatki so bili izračunani v skladu z metodologijo iz Priloge VI k Uredbi (EU) 2021/241.